open-index/open-wikipedia-markdown huggingface dataset:
பெரிய வளையம்

**பெரிய வளையம்** என்பது  இந்தியாவின் தமிழ்நாடு மாநிலம்  அரியலூர் மாவட்டம் *உடையார்பாளயம்* வட்டத்தில் உள்ள ஒரு கிராமம் ஆகும்.

## மக்கள் தொகை கணக்கு
       
2001 மக்கள் தொகை கணக்குபடி பெரிய வளையம் கிராமத்தில் வசிக்கும் மக்கள் எண்ணிக்கை 3305 ஆண்1602 பெண் 1703.

## அருகில் உள்ள ஊர்கள்
         
அங்கராயநல்லூர் சின்ன வளையம் ஜெயங்கொண்டம் கழுவந்தோண்டி கரடிகுளம் அ கு எண் 621802 பெரிய வளையம் கிராமத்தில் இருந்து கங்கைகொண்டசோழபுரம் பெரிய கோவில்10 கி.மீ.தொலைவில் உள்ளது. இது மிகப்பெரிய கோவில் இராஜேந்திர சோழனால் கட்டப்பட்டது.

## மேற்கோள்கள்
#. 2001ஆம் ஆண்டு மக்கள்தொகை கணக்கெடுப்பு.
#. விக்கிப்பிடீயா
பகுப்பு:அரியலூர் மாவட்டத்திலுள்ள கிராமங்கள்
எம். கே. முத்துகருப்பண்ணசாமி

**எம். கே. முத்துக்கருப்பண்ணசாமி** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடைபெற்ற சட்டமன்றத் தேர்தலில், பொள்ளாச்சி தொகுதியிலிருந்து, அண்ணா திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
கக்தா சந்தியா பாத்வி

வழக்கறிஞர் **கக்தா சந்தியா பாத்வி** (*Kagda Chandya Padvi*) 13 ஆவது மகாராஷ்டிர சட்டமன்றத்தில் உறுப்பினராக உள்ளார். இவர் அக்கல்குவா (பட்டியல் இனம்) சட்டமன்றத் தொகுதியை பிரதிநிதித்துவப்படுத்துகிறார். இவர் இந்திய தேசிய காங்கிரசின் உறுப்பினராவார். 2004 ஆம் ஆண்டில் இவர் 84 - அக்ரானி (பட்டியல் இனம்) சட்டமன்றத் தொகுதியிலிருந்து தேர்ந்தெடுக்கப்பட்டார்.

## சான்றுகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ராம் கிசான் சிங்கால்

**இராம் கிஷான் சிங்கால்**  *(Ram Kishan Singhal)*பாரதீய ஜனதா கட்சியின் தலைவராகவும், தில்லி சட்டமன்ற முன்னாள் உறுப்பினராகவும் உள்ளார். அவர் 1951 ஆம் ஆண்டில்  ஆரியானாவில் கர்ணலில் பிறந்தார். மேலும் இவர் தில்லி மாநகராட்சி கழகத்தின் உறுப்பினராகவும் இருந்தார்..

## குறிப்புகள்

பகுப்பு:1951 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
வேத் பார்காஷ்

**வேத் பர்காஷ்**(*Ved Parkash*) ஒரு இந்திய அரசியல்வாதி ஆவார். இவர் புது தில்லியின் ஆறாவது சட்டமன்ற உறுப்பினராக உள்ளார். ஆம் ஆத்மி கட்சியிலிருந்த இவர் தனது பதவியைத் துறந்துவிட்டு பின்னர் பாரதிய ஜனதா கட்சியின் சார்பில் புது தில்லியின் பவானா சட்டப் பேரவைத் தொகுதியில் வெற்றி பெற்றார்.

## ஆரம்பகால வாழ்க்கை
தனது பெற்றோருக்கு மூன்றாவது குழந்தையாகப் பிறந்த இவர் ஆரம்பகால வாழ்க்கையில் அரசியலில் ஆர்வம் காட்டவில்லை. இவர் 1993-ம் ஆண்டு அரசு ஆண்கள் மேல்நிலைப் பள்ளியில் 12-ம் வகுப்பு தேர்ச்சி பெற்றார். கீரோரிமல் கல்லூரிக்குச் சென்று இரண்டாம் ஆண்டில் படிப்பை பாதியில் நிறுத்திவிட்டார். பின்னர் மத்திய இடைநிலைக் கல்வி வாரியப் பள்ளியில் 10வது மற்றும் அரியானா வாரியப் பள்ளியில் 12வது முடித்தார். குருசேத்ரா பல்கலைக்கழகத்தில் பொதுமக்கள் தொடர்பில் பட்டம் பெற்றார்.

## இதனையும் பார்க்கவும்
* ஆம் ஆத்மி கட்சி
* பவானா
* தில்லி சட்டமன்றம்
* இந்திய அரசியல்
## சான்றுகள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தில்லி நபர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
அலெக்ஸாண்டர் மானுவேல் சைமன்

**அலெக்ஸாண்டர் மானுவேல் சைமன்** என்பவர் ஒரு இந்திய அரசியல்வாதி மற்றும்  முதல் சட்டமன்ற உறுப்பினராக இருந்தவர் ஆவார். 1952 தேர்தலில் கன்னியாகுமரி மாவட்டத்தில் விளவங்கோடு தொகுதியில் இருந்து தமிழ்நாடு காங்கிரஸ் வேட்பாளராக திருவாங்கூர்-கொச்சி சட்டமன்றத்துக்குத் தேர்ந்தெடுக்கப்பட்டார். இது கன்னியாகுமரி மாவட்டம் தமிழ்நாட்டுடன் இணைவதற்கு முன்பு நடந்த முதல் தேர்தலாகும். 1954 இடைத் தேர்தலில் அவர் தமிழ்நாடு காங்கிரஸ் வேட்பாளராக மீண்டும் கொல்லன்கோடு தொகுதியில் இருந்து தேர்ந்தெடுக்கப்பட்டார்.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:திருவாங்கூர்-கொச்சி சட்டமன்ற உறுப்பினர்கள்
அரசு மேல்நிலைப் பள்ளி, வடகாடு

**அரசு மேல்நிலைப்பள்ளி, வடகாடு** (*Government High Secondary School Vadakadu*) என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் வடகாடு ஊராட்சியில் இயங்கி வரும் ஓர் அரசுப் பள்ளியாகும். இப்பள்ளியில் ஆறு முதல் பன்னிரெண்டாம் வகுப்பு வரை மாணவர்களுக்கு பாடம் கற்பிக்கப்படுகிறது.

பள்ளிக்கு என அரசு கட்டடம் உள்ளது. கற்பித்தல் நோக்கங்களுக்காக 7 வகுப்பறைகளும் கற்பித்தல் அல்லாத நடவடிக்கைகளுக்காக 2 அறைகளும் இங்கு உள்ளன. பள்ளி நூலகத்தில் 1360 நூல்கள் உள்ளன.

## தோற்றம்
வடகாடு அரசு மேல்நிலைப்பள்ளி  1964 ஆம் ஆண்டு நிறுவப்பட்டது. பள்ளிக் கல்வித் துறையால் இப்பள்ளி நிர்வகிக்கப்படுகிறது. திருவரங்குளம் தொகுதியில் அமைந்துள்ள இப்பள்ளி 1985 ஆம் ஆண்டு முதல் மேல்நிலைப்பள்ளியாகச் செயல்பட்டு வருகிறது.

## மேல்நிலைப் பிாிவில் பயிற்றுவிக்கும் பாடப்பிாிவுகள்
1. கணிதம் பிாிவு 2. அறிவியல் பிாிவு 3. வணிகவியல் பிாிவு 4.வேளாண்மை பிாிவு 5. கணக்கு பதிவியல் பிாிவு.  35 ஆண் ஆசிாியா்களும் 10 பெண் ஆசிாியா்களும் பள்ளியில் பணிப்புாிகின்றனா்.

## தோ்ச்சி சதவிகிதம்
கடந்த 2016-17 கல்வியாண்டில் மேல்நிலை பிாிவில்  நுறு சதவிகிதமும் உயா்நிலையில் நுறு சதவிகிதமும் மாணவர்கள் தேர்ச்சி பெற்றுள்ளனர்.

## மாணவர்களின் பன்முகத் திறமைகள்
பள்ளி மாணவர்கள் மாவட்ட, மண்டல, மாநில அளவிலான விளையாட்டுப் போட்டிகளில் பங்கு பெற்று பரிசுகளைப் பெற்றுள்ளனர். பேச்சு, கட்டுரை, போன்ற போட்டிகளிலும் வெற்றி பெற்றுள்ளனர்.. மாவட்ட அளவில் நடைபெற்ற அறிவியல் கண்காட்சியில் வடகாடு அரசு மேல்நிலைப்பள்ளி மாணவர்கள் பரிசுகளை வென்றுள்ளனர்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
லேசர் பூட்டு

** ஒருங்கொளிப் பூட்டு** *9LaserLock)*என்பது ஒரு CD-ROM நகல் கட்டுப்பாடு நுட்பமாகும். சிதைந்த தரவைக் கொண்ட சிடியிலுள்ள ஒரு மறைக்கப்பட்ட கோப்பகத்தை உள்ளீடு செய்கிறது. வட்டு நகலெடுக்கப்பட்டதும்,  மறைந்த கோப்பகத்தின் காரணமாக வாசிக்கப்பட்ட அடைவு, பிழைத்திருத்தங்களை எதிர்கொள்கிறது. 

## மேற்கோள்கள்

## மேலும் காண்க
* Official FAQ

பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
டி. அனந்த ராமன்

**டி. அனந்தராமன்** (*D. Anantaraman*) ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1954 ஆம் ஆண்டு நடைபெற்ற இடைக்கால தேர்தலில் கன்னியாகுமரி மாவட்டத்தில் நாகர்கோவில் தொகுதியில் போட்டியிட்டு திருவாங்கூர்-கொச்சி சட்டமன்றத்திற்கு தேர்ந்தெடுக்கப்பட்டார். கன்னியாகுமரி மாவட்டத்தில் தமிழ்நாட்டில் இணைக்கப்படுவதற்கு முன்பு இந்த தொகுதியில் நடைபெற்ற இரண்டாவது தேர்தல் இதுவாகும்.
## மேற்கோள்கள்

பகுப்பு:கன்னியாகுமரி மாவட்ட அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய அரசியல்வாதிகள்
கற்பித்தல் முறை

ஒரு **கற்பித்தல் முறையானது** மாணவர்களின் கற்றலை செயல்படுத்துவதற்கு ஆசிரியர்கள் பயன்படுத்தும் கொள்கைகள் மற்றும் வழிமுறைகளை உள்ளடக்கியது. இவை கற்பிக்கப்படவேண்டிய பாடப்பொருள் மற்றும் கற்கும் மாணவர்களின் இயல்பு ஆகியவற்றைப் பொறுத்துத் தீர்மானிக்கப்படும்.  ஒரு குறிப்பிட்ட கற்பித்தல் முறை பொருத்தமானதாகவும் திறமையாகவும் இருப்பதற்கு, அது கற்பவர், பாடத்தின் தன்மை மற்றும் அது கொண்டு வர வேண்டிய கற்றல் வகை ஆகியவற்றைக் கணக்கில் எடுத்துக்கொள்கிறது. 

கற்பித்தலுக்கான அணுகுமுறைகளை ஆசிரியர்-மைய மற்றும் மாணவர் மைய அனுகுமுறை எனப் பரவலாக வகைப்படுத்தலாம். ஆசிரியரை மையமாகக் கொண்ட (அதிகாரப்பூர்வ) அணுகுமுறையில், ஆசிரியர்கள் முக்கிய நபராக உள்ளனர். மாணவர்கள் "வெற்றுப் பாத்திரங்களாகப்" பார்க்கப்படுகிறார்கள், அவர்களின் முதன்மைப் பணியானது சோதனை மற்றும் மதிப்பீட்டின் இறுதிக் குறிக்கோளுடன் (விரிவுரைகள் மற்றும் நேரடி அறிவுறுத்தல்கள் மூலம்) செயலற்ற முறையில் தகவல்களைப் பெறுவதாகும். மாணவர்களுக்கு அறிவையும் தகவல்களையும் வழங்குவது ஆசிரியர்களின் முதன்மைப் பணியாகும். இந்த முறையில், கற்பித்தல் மற்றும் மதிப்பீடு இரண்டு தனித்தனியாகப் பார்க்கப்படுகின்றன. மாணவர்களின் கற்றலானது மதிப்பீடுகள் மூலம் அளவிடப்படுகிறது.  கற்றலுக்கான மாணவர்-மைய அணுகுமுறையில், ஆசிரியர்களும் மாணவர்களும் சம அளவில் பங்கு வகிக்கின்றனர். இந்த அணுகுமுறை அதிகாரமயமாக்கப்படல் என்றும் அழைக்கப்படுகிறது.  ஆசிரியரின் முதன்மைப் பணி மாணவர்களின் கற்றல் மற்றும் திறன்கள் பற்றிய ஒட்டுமொத்த புரிதலுக்குப் பயிற்சி அளித்தல் மற்றும் எளிதாக்குதல் ஆகும். குழுத் திட்டங்கள், மாணவர் கூட்டுத் திரட்டு மற்றும் வகுப்புப் பங்கேற்பு உள்ளிட்ட முறையான மற்றும் முறைசாரா மதிப்பீடுகளின் மூலம் மாணவர் கற்றல் அளவிடப்படுகிறது. கற்பித்தலும் மதிப்பீடும் ஒண்றினைக்கப்பட்டுள்ளது; ஆசிரியர் அறிவுறுத்தலின் போது மாணவர் கற்றல் தொடர்ந்து அளவிடப்படுகிறது. 

## சான்றுகள்


பகுப்பு:கல்வி
நரேஷ் கௌர்

**நரேஷ் கௌர்**(*Naresh Gaur*)  (பிறப்பு 5 அக்டோபர் 1952) ஒரு இந்திய அரசியல்வாதியும், வழக்கறிஞரும் ஆவார். பாரதிய ஜனதா கட்சியின் உறுப்பினரான இவர் தற்போது பாபர்பூர் தொகுதியிலிருந்து தில்லி சட்டமன்றத்திற்குத் தேர்ந்தெடுக்கப்பட்டு சட்டமன்ற உறுப்பினராக பணியாற்றுகிறார்.

தில்லி பல்கலைக்கழகம் மற்றும் மீரட் பல்கலைக்கழகத்தில் பட்டம் பெற்ற இவர் பாபர்பூரில் இருந்து மூன்று முறை தேர்ந்தெடுக்கப்பட்டுள்ளார்; 2003ல் ஒரே ஒரு முறை தோற்றார்.

## ஆரம்ப வாழ்க்கை மற்றும் கல்வி
நரேஷ் கௌர் 5 அக்டோபர் 1952 அன்று உத்தரபிரதேச மாநிலம் புலந்தசகரில் பிறந்தார். தில்லி பல்கலைக்கழகத்துடன் இணைந்த சியாம் லால் கல்லூரியில் இளங்கலை  பட்டமும்  பின்னர் மீரட் பல்கலைக்கழகத்தில் (தற்போது சௌத்ரி சரண் சிங் பல்கலைக்கழகம்) சட்டத்தில் இளங்கலை பட்டமும் பெற்றார்.

## அரசியல் வாழ்க்கை
தொடர்ந்து நான்கு தேர்தல்களில் பாபர்பூர் தொகுதியில் போட்டியிட்டார். 1993 இல் தில்லியின் முதல் சட்டமன்றத்திற்குத் தேர்ந்தெடுக்கப்பட்டார். 15,301 வாக்குகள் வித்தியாசத்தில் இந்திய தேசிய காங்கிரசின் போபால் சிங்கை தோற்கடித்தார். 1998 மாநில சட்டமன்றத் தேர்தலில், காங்கிரசின் இரண்டாம் இடத்தைப் பிடித்த அப்துல் ஹமீதை விட இவரது வெற்றி வித்தியாசம் 963 வாக்குகள் கணிசமாகக் குறைந்தது. 2003ல் காங்கிரசு வேட்பாளர் வினய் சர்மாவிடம் 4,259 வாக்குகள் வித்தியாசத்தில் தோல்வியடைந்தார். 2008 மாநில சட்டமன்றத் தேர்தலில், பாபர்பூர் சட்டமன்றத் தொகுதியில் இருந்து 3,826 வாக்குகள் வித்தியாசத்தில் பகுஜன் சமாஜ் கட்சியின் ஹாஜி தில்ஷாத் அலியை தோற்கடித்து மூன்றாவது முறையாக வென்றார்.

## சொந்த வாழ்க்கை
கௌர் மணி கௌர் என்பவரை மணந்தார். இவர்களுக்கு இரண்டு மகன்கள் (வருண் மற்றும் அருண்) மற்றும் ஒரு மகள் (சுவாதி) உள்ளனர். இவர்கள் வடகிழக்கு தில்லியின் சதாராவின் நவீன் சதாரா பகுதியில் வசிக்கிறார்.

## சான்றுகள்

பகுப்பு:1952 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சுசிமா

**சுசிமா** (Susima)    (கி.மு.304 - கி.மு. 270) இவர் மெளரியப் பேரரசின் இளவரசரும், இரண்டாம் மெளரியப் பேரரசரான பிந்துசாரரின் மூத்த மகன் மற்றும் பிந்துசாரரின் மரபுரிமையான வாரிசும் ஆவார்.  பேரரசர் பிந்துசார்ருக்கு அடுத்ததாக சிம்மாசனத்தை அலங்கரிக்க இருந்தார்.  ஆனால், இளைய ஒருவழிச்சகோதரனான அசோகரால் படுகொலை செய்யப்பட்டார். அதன் பின்பு அசோகர் மூன்றாம்  மெளரியப் பேரரசர் ஆனார்.

## பிறப்பு மற்றும் குடும்பம்
சுசிமா இரண்டாம் மெளரியப் பேரரசர் பிந்துசாரரின் மூத்த மகனாவார். அசோகரின் தாயாரான சுபத்ராங்கியின் சக்களத்தி அரசியாக சுசிமாவின் தாயார் இருந்தார்.  பிந்துசாரருக்கு அசோகரை விட சுசிமாவின் மீதே விருப்பம் இருந்தது.  

## நிர்வாகம்
சுசிமா தட்சசீலத்திற்கு ஆளுநராக நியமிக்கப்பட்டார்.  அசோகர் உஜ்ஜைனிக்கு ஆளுநராக நியமிக்கப்பட்டார். சுசிமாவின் அதிகாரிகளால் மக்கள் ஏராளமான துன்பத்திற்கு ஆளாகினர். அதனால், மக்கள் சுசிமாவிற்கு எதிராக புரட்சியில் ஈடுபட்டுள்ளனர். அசோகர் தட்சசீலத்திற்குச் சென்ற போது புரட்சியாளர்கள் பரிசுகளுடன் வரவேற்றுள்ளனர்.

## மேற்கோள்கள்

பகுப்பு:மௌரியர்கள்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
நியூட்டன் வினாடி

இயற்பியலில் **நியூட்டன் வினாடி** (*newton second* அல்லது *newton-second*, **நியூட்டன்-செக்கன்**, குறியீடு: **N s** அல்லது **N·s**) என்பது is the derived கணத்தாக்கத்தின் அனைத்துலக முறை அலகில் இருந்து பெறப்பட்ட அலகு ஆகும். இது உந்தத்தின் அலகான **கிலோகிராம் மீட்டர் / செக்கன்** (கிகி·மீ/செ) இற்கு பரிமாண அளவில் சமமாக உள்ளது. ஒரு நியூட்டன் வினாடி ஒரு வினாடியில் செயல்படும் ஒரு நியூட்டன் விசையைக் குறிக்கிறது. 
: \vec F \cdot t = \Delta m \vec v

ஒரு குறிப்பிட்ட கால இடைவெளியில் ஒரு பொருளின் மீது செயல்படும் விசையைப் பயன்படுத்தி தொகுபயன் திசைவேகத்தை கண்டுபிடிக்க இது பயன்படுகிறது.

## வரையறை
உந்தம் கீழே கொடுக்கப்பட்டுள்ள சமன்பாட்டை பயன்படுத்தி கண்டுபிடிக்கலாம்.
: \mathbf{p} = m \mathbf{v},
* **p** என்பது உந்தம். அதன் அலகு நியூட்டன் வினாடி.அல்லது கிலோகிராம் மீட்டர்/வினாடி (kg·m/s)
* **m** எனபது நிறை. அதன் அலகு மீட்டர்.
* **v** என்பது திசைவேகம்.அதன் அலகு மீட்டர் / வினாடி (m/s)
: Ns = N\cdot s= kg \cdot m/s

## எடுத்துக்காட்டு
பல்வேறு நிறை மற்றும் திசைவேகங்களுடைய பொருட்களின் உந்தம் கீழே கொடுக்கப்பட்டுள்ளது.

## மேற்கோள்கள்

பகுப்பு:மரபார்ந்த விசையியல்
பகுப்பு:SI சார் அலகுகள்
பகுப்பு:அலகுகள்
கிசோர் அப்பா பாட்டீல்

**கிசோர் அப்பா பாட்டீல்** (*Kishor Appa Patil*) இந்திய அரசியல்வாதியும், மகாராட்டிராவின் பச்சோரா சட்டப்பேரவைத் தொகுதியின் உறுப்பினருமாவார்.

## தொழில் மற்றும் அரசியல் வாழ்க்கை
கிசோர் பாட்டீல் காவல் துறையிலும், ஒரு விவசாயியாகவும் பணிபுரிந்தார். 31 வயதில், பச்சோரா நகரவைத் தொகுதியிலிருந்து பச்சோரா மாநகராட்சியின் தலைவர் தேர்தலில் போட்டியிட்டு தேர்ந்தெடுக்கப்பட்டார். 2001 இல் பச்சோரா நகராட்சி மன்றத்தின் தலைவராகத் தேர்ந்தெடுக்கப்பட்டார். ஜல்கான் மாவட்ட சிவசேனாக் கட்சியின் துணைத் தலைவராக பதவி வகித்து வருகிறார்.

## மேற்கோள்கள்

## வெளி இணைப்புகள்
*  Shivsena Home Page 
*Pachora Vidhansabha Constituency
*"''Kishor Patil Elected from Pachora Constituency''" - article retrieved 12 February 2015

பகுப்பு:சிவ சேனா அரசியல்வாதிகள்
பகுப்பு:வாழும் மக்கள்
பகுப்பு:1970 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சகாப் சிங் சவுகான்

**சாகப் சிங் சவுகான்** (*Sahab Singh Chauhan*)  கோண்டா சட்டமன்றத் தொகுதியில் தேர்ந்தெடுக்கப்பட்டு தில்லியின் சட்டமன்ற உறுப்பினராக இருந்தவர் ஆவார். தில்லி சட்டமன்றத் தொகுதியில் ஐந்து முறை தொடர்ச்சியாகச் சட்டமன்ற உறுப்பினராக இருந்தவர் என்ற சிறப்பு இவருக்கு உண்டு .

யமுனா விகார் சட்டமன்றத் தொகுதியில் இரண்டு முறையும், கோண்டா சட்டமன்ற தொகுதியில்  மூன்று முறையும் போட்டியிட்டு இவர் தில்லி சட்டமன்றத்திற்காகத் தேர்ந்தெடுக்கப்பட்டார். 2015 தேர்தலில் சுமார் 8,000 வாக்குகள் வித்தியாசத்தில் ஆம் ஆத்மி கட்சியின் சிறீ தத் சர்மா என்பவரிடம்  தோல்வியுற்றார் .

தில்லியின் முதலாவது, இரண்டாவது, மூன்றாவது, நான்காவது, ஐந்தாவது சட்ட மன்றங்களின் உறுப்பினராக தொடர்ந்து ஐந்து முறை சாகப் சிங் பணியாற்றியுள்ளார். செயல்திறனுள்ள அரசியல்வாதியாக 1980 ஆம் ஆண்டு முதல் இவர் இயங்கி வருகிறார். 1981 முதல் 1987 வரை கோண்டா மண்டலத்தின் கட்சித் தலைவராகவும், 1988 முதல் 1991 வரை சாதரா மாவட்ட செயலாளராகவும், 1991 முதல் 1993 வரை வடகிழக்கு தில்லி மாவட்ட பொதுச் செயலாளராகவும், இதே மாவட்டத்தின் துணைத்தலைவராகவும் பல்வேறு கட்சிப் பொறுப்புகளில் இவர் இருந்துள்ளார்.
    
## மேற்கோள்கள்

பகுப்பு:1950 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
கு. ப. கிருஷ்ணன்

**குழுமணி பரமசிவம் கிருஷ்ணன்** என்பதை சுருக்கமாக ** கு. ப. கிருஷ்ணன்** (*Ku. Pa. Krishnan*, பிறப்பு: 12 திசம்பர் 1950) இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழக கட்சியைச் சேர்ந்தவர். இவர் 2011 தமிழ்நாடு சட்டமன்றத் தேர்தலில் ஆலங்குடி சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். மேலும், 2001 தமிழ்நாடு சட்டமன்றத் தேர்தலில் தமிழர் பூமி எனக் கட்சியைத் தொடங்கி, திமுக கூட்டணியில் இணைந்தார். 2026-இல் த. வெ. க.வில் இணைந்தார் 1991 - 1996 அஇஅதிமுக ஆட்சிக் காலத்தில் விவசாயத்துறை அமைச்சராகப் பதவி வகித்தார். இக்காலக்கட்டத்தில் இவர் திருச்சிராப்பள்ளி திருவரங்கம் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக முன்னாள் அமைச்சர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:1950 பிறப்புகள்
பகுப்பு:திருச்சி மாவட்ட மக்கள்
ஒளிச்சேர்க்கை நிறமி

**ஒளிச்சேர்க்கை நிறமி** *( photosynthetic pigment)* (துணை நிறமி; பசுங்கணிக நிறமி;  உணர்கொம்பு நிறமி) என்பது ஓர் உயிரியல் நிறமி ஆகும். இது பசுங்கணிகங்களிலும் குச்சுயிரிகளிலும்  காணப்படும் நிறமி. இது ஒளிச்சேர்க்கைக்கு தேவையான ஒளி ஆற்றலை  உட்கவர்கிறது.

ஒளிச்சேர்க்கை நிறமிகள் பட்டியல் ( உயரும் முனைமையுடன்):
*கரோட்டீன்:  ஓர் இளஞ்சிவப்பு(ஆரஞ்சு) நிறமி
*மஞ்சையம்:  ஒரு மஞ்சள் நிறமி
*பழுப்புப் பாசி நிறமி *a*: ஒரு சாம்பல்-பழுப்பு நிறமி
*பழுப்புப் பாசி நிறமி *b*: ஒரு மஞ்சள்-பழுப்பு நிறமி
*பச்சையம் *a*:  ஒரு நீலப் பச்சை நிறமி
*பச்சையம் *b*:  ஒரு மஞ்சட்பச்சை நிறமி

ஆறு நிறமிகளில் பச்சையம் *a*  மிகவும் பரவலாக அமைகிறது; ஒளிச்சேர்க்கை நிகழும்  ஒவ்வொரு தாவரத்திலும் இது இருக்கும்.  ஒவ்வொரு நிறமியும் மின்காந்தக் கதிர்நிரலின் வெவ்வேறு பகுதிகளில் ஒளியைத் திறம்பட உட்கவர்கின்றன. பச்சையம் *a*  400–450&nbsp;nm நெடுக்கத்திலும் 650–700&nbsp;nm நெடுக்கத்திலும் நன்கு உட்கவர்கிறது; பச்சையம் *b*  450–500&nbsp;nm நெடுக்கத்திலும் 600–650&nbsp;nm நெடுக்கத்திலும் நன்கு உட்கவர்கிறது. மஞ்சையம் 400–530&nbsp;nm நெடுக்கத்தில் நன்கு உட்கவர்கிறது. என்றாலும் எந்த நிறமியும் மஞ்சட்பசும் பகுதியில் திறம்பட ஒலியை உட்கவர்வதில்லை; உட்கவரப்படாத பச்சை ஒளியின் விரவலின் எதிரொளிர்வே இயற்கையில் நாம்காணும் பசுமைக்குப் பொறுப்பாகிறது .

## குச்சுயிரி
தாவரங்களைப் போலவே, நீலப்பசும் குச்சுயிரிகள்(சயனோபாக்டீரியாக்கள்) தண்ணீரை ஒளிச்சேர்க்கைக்கு மின்னன்(எலக்ட்ரான்) கொடுப்பியாகப் பயன்படுத்துகின்றன, எனவே உயிர்கத்தை(ஆக்சிஜனை) விடுவிக்கின்றன; இவை நிறமியாகப் பச்சையத்தைப் பயன்படுத்துகின்றன. கூடுதலாக, பெரும்பாலான நீலப்பசும் குச்சுயிரிகள் நுண்ணுயிர் எதிர்ப்பிகள் ஆகும். மேலும், பெரும்பாலான நீலப்பசும் குச்சுயிரிகள், பசுங்கணிகத்தின் கலக்கணிகத்தில் தோன்றும் நீரில் கரையக்கூடிய பைக்கொபிலிப் புரதங்களை நிறமியாக ஒளியை உட்கவர்ந்து அதை பச்சையத்துக்குக் கடத்துகிறது. (சில நீலப்பசும் குச்சுயிரிகள்(குறிப்பாக முற்பசுந் தாவரங்கள்) பைக்கோபிலினுக்குப் பதிலாகப் பச்சையம் b  ஐப் பயன்படுத்துகின்றன.) தாவரங்களிலும் பாசிகளிலும் உள்ள பசுங்கணிகங்கள்  அனைத்துமே நீலப்பசும் குச்சுயிரிகளிலிருந்து உருவாகின என்று கருதப்படுகிறது.

பல பிற குச்சுயிரிக் குழுக்கள் குச்சுயிரிப் பச்சைய நிறமியை( இது தாவரப் பச்சையத்தினை ஒத்தது) ஒளிச்சேர்க்கைக்குப் பயன்படுத்துகின்றன. நீலப்பசும் குச்சுயிரிகளை போலல்லாமல்,  இந்தக் குச்சுயிரிகள் உயிரகத்தை வெளியிடுவதில்லை. மாறாக,  இவை  நீருக்குப் பதிலாக நீரகக் கந்தகியை( ஐதரசன் சல்பைடு) மின்னன் கொடுப்பியாகப் பயன்படுத்துகின்றன.

அண்மையில், கடல்வாழ் காம்மா வகை முதனிலைக் குச்சுயிரிகளில் மிகவும் வேறுபட்ட  புரோட்டியோகோடாப்சின் எனும் நிறமி கண்டுபிடிக்கப்பட்டுள்ளது. இது பாக்ட்டீரியார்கோடாப்சின் ஒத்தமைகிறது. இதில் இருந்தே புரோட்டியோகாடாப்சின் தோன்றியிருக்க வாய்ப்புள்ளது.

## பாசி
பசும்பாசி, செம்பாசி கிளாசோபாயிடுகள் ஆகியன எல்லாமும் பச்சையங்களைப் பயன்படுத்துகின்றன. செம்பாசியும் கிளாசோபாயிடுகளும் பைக்கோபிளின்பிரைட்டின்களைப் பயன்படுத்துகின்றன, ஆனால் பச்சை பாசிகள் பச்சையத்தைப் பயன்படுதுகின்றன.

## தொல்லுயிரி
காண்க, தொல்லுயிரி

காலோக்குச்சுயிரி,  பாக்டீரியார்கோடாப்சின் எனும் நிறமியைப் பயன்படுத்துகிறது. இது ஒளிக்கு ஆட்படும்போது முன்மி எக்கி(புரோட்டான் பம்ப்)யாகச் செயல்படுகிறது.

## மேற்கோள்கள்

பகுப்பு:நிறமிகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சோம் தத்

**சோம் தத்** (सोम दत्त, Som Dutt, பிறப்பு: பெப்ரவரி 17, 1977) ஆம் ஆத்மி கட்சியைச் சேர்ந்த ஒரு இந்திய அரசியல்வாதி ஆவார். தில்லி சதர் பசார் சட்டமன்றத் தொகுதியின் உறுப்பினராக இவர்  2013 ஆம் ஆண்டு முதல் பணிபுரிந்து வருகின்றார்.

முதன்முதலாக 2013 ஆம் ஆண்டும் பின்னர் இரண்டாவது முறையாக 2015 ஆம் ஆண்டும் தில்லி சட்டமன்ற உறுப்பினராகத் தேர்ந்தெடுக்கப்பட்டார். 2015 ஆம் ஆண்டு தில்லி சட்டமன்றத் தேர்தலின்போது கலகம் உண்டாக்குதல், தனிநபர் ஒருவரைத் தவறான முறையில் தடுத்தல் மற்றும் தாக்குதல் உள்ளிட்ட குற்றங்களுக்காக விசாரிக்கப்படவுள்ளார்.

## சான்றுகள்

பகுப்பு:வாழும் மக்கள்
பகுப்பு:1977 பிறப்புகள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:தில்லி அரசியல்வாதிகள்
எஸ். பி. அய்யாசாமி முதலியார்

**எஸ். பி. அய்யாசாமி முதலியார்** (*S. P. Ayyaswamy Mudaliar*) இந்திய மாநிலமான தமிழ்நாட்டைச் சேர்ந்த சுதந்திர போராளி ஆவார். சென்னை இராயப்பேட்டையில் அவரது இல்லமான 'காந்தி பீக்' எனுமிடத்தில் இந்திய தேசிய காங்கிரஸ் கூட்டங்களை நடத்தியது. அந்த இல்லமானது இன்றும் அவரது குடும்ப உறுப்பினர்களால் பாதுகாக்கப்படுகிறது. நேதாஜி சுபாஷ் சந்திர போஸ் இரண்டு சந்தர்ப்பங்களில் அவரது வீட்டில் தங்கினார். அய்யாசாமி முதலியார் ஒரு குடிசார் பொறியாளர் ஆவார்.

## மேற்கோள்கள்

பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சிறுகிளை

**சிறுகிளை** என்பது ஒரு மரத்தின், அல்லது புதரின் மெல்லிய, பெரும்பாலும் குறுகிய கிளை ஆகும். சிறுகிளைகளில் காணப்படும் மொட்டுகள் மற்றும் இலைகள் உதிர்ந்த வடுக்கள் இவற்றின் முக்கியமானதொரு தனி பண்பாகும். 
சிறுகிளையின் தடிமன், அதில் இருக்கக்கூடிய சிறுகுழிகளின் தன்மை, பட்டையின் நிறம், நயம், மற்றும் மரப்பட்டையின் வடிவமைப்பு ஆகியவையும் முக்கியத்துவம் வாய்ந்தவை.

இரண்டு வகையான சிறுகிளைகள் உள்ளன: தாவர சிறுகிளைகள் மற்றும் கனியுறும் தண்டுகள். கனியுறும் தண்டுகள் சிறப்புக் கிளைகளாகும், அவை பொதுவாக பக்கக் கிளைகளிலிருந்து கிளைத்து, தட்டையாக மற்றும் மெதுவாக வளரும், கடந்த கால பருவங்களின் ஆண்டு வளைய அடையாளங்களுடன் இருப்பவை. ஒரு கிளையின் வயது மற்றும் வளர்ச்சி விகிதத்தை, குளிர்கால நுனி மொட்டுகள், செதில் இலைகளின் வடுக்கள் அல்லது கிளைவட்டம் முழுதுமுள்ள ஆண்டு வளையங்களை கணக்கிடுவதன் மூலம் கணக்கிடலாம்.

## சிறுகிளைகளின் பயன்கள்
* நெருப்பு மூட்ட சிறுகிளைகள் பயனுள்ளதாக இருக்கும். அவை எளிதில் தீப்பற்றிக் கொள்ளக்கூடிய தீப்பற்றுக்கட்டை (உலர்ந்த புல் மற்றும் இலைகள்) மற்றும் விறகுகளுக்கு இடையே உள்ள இடைவெளியைக் குறைக்கும் நெருப்பைத் தூண்டும் மரமாகப் பயன்படுத்தப்படலாம். ஒளிச்சேர்க்கையில் பயன்படுத்தப்படும் அதிக அளவு சேமிக்கப்பட்ட கார்பனீராக்சைடே இதற்குக் காரணம்.

* வேடிக்கையாக இருப்பினும், சிறுகிளைகளுக்கு மற்றொரு பயன் இருப்பதை விலங்குகளிடமிருந்து அறிகிறோம். ஒரு சிறுகிளை நமக்கு முக்கியமில்லாமல் இருக்கலாம், ஆனால் யானைக்கு அது முக்கியம் என தெரிகிறது.

* சிறுகிளைகள் உள்ளிட்ட பசுமைக் குப்பைகளை குப்பைக் கிடங்குகளில் கொட்டுவதை விட, அவற்றைச் சிறப்பாகக் கையாள்வதன் மூலம் மரக் குப்பை கொட்டும் இடங்களில் திடீரென தீப்பிடிப்பதைத் தவிர்க்கலாம் என்று நிபுணர்கள் கூறுகின்றனர்.

## மேற்கோள்கள்

பகுப்பு:தாவர அமைப்பியல்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ஆசிப் முகமது கான்

**ஆசிப் முகமது கான்** (*Asif Mohmmad Khan*) புது தில்லி ஓக்லா தொகுதியில் இருந்து தேர்ந்தெடுக்கப்பட்ட ஒரு முன்னாள் சட்டமன்ற உறுப்பினர். அவர் இந்திய தேசிய காங்கிரசு கட்சியைச் சார்ந்தவர். கான் 2009 தேர்தலில் ஓக்லா தொகுதியில் வெற்றி பெற்றார். 2013 சட்டமன்றத் தேர்தலில் இந்த தொகுதியில் இருந்து மீண்டும் வெற்றி பெற்றார், ஆனால் 2015 சட்டசபைத் தேர்தலில் தோல்வியடைந்தார்.

## தொழில்
கான் ஆரம்பத்தில் சட்டசபைக்கு இராச்டிரிய ஜனதா தளத்தின் ஒரு வேட்பாளராக தனது இடத்தைப் பெற்றார். பின்னர் அவர் காங்கிரஸ் கட்சிக்கு மாறினார்.

## சான்றுகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
லிராய் அப்கர் விருது

**லிராய் அப்கர் விருது** (*LeRoy Apker Award*) என்பது 1978-ஆம் ஆண்டிலிருந்து ஒவ்வொரு வருடமும் அமெரிக்க இயற்பியல் கழகத்தால் வழங்கப்படும் பரிசு ஆகும். இப்பரிசு செய்முக இயற்பியலாளரான லிராய் அப்கர் என்பவரின் பெயரைக்கொண்டு வழங்கப்படுகிறது. இளங்கலை இயற்பியலில் உயர்சாதனை படைத்த மாணவர்களையும், எதிர்கால அறிவியல் சாதனைக்கு சிறந்த திறனை வெளிபடுத்திய இளம் இயற்பியலாளர்களையும் ஊக்கப்படுத்தும் வகையில் இப்பரிசு வழங்கப்படுகிறது. இது ஐக்கிய அமெரிக்காவில் இளங்கலை இயற்பியல் பட்டதாரிகளுக்கு வழங்கப்படும் மிக உயர்ந்த கௌரவமான பரிசு ஆகும். பொதுவாக ஒவ்வோர் ஆண்டும் இரண்டு பரிசுகள் வழங்கப்படுகிறது. ஒன்று முனைவர் பட்ட ஆய்வு நிறுவனத்தில் பயிலும் ஒரு மாணவருக்கும், மற்றொன்று முனைவரல்லாத பிற பட்டத்திற்காகப் பயிலும் ஒரு மாணவருக்கும் வழங்கப்படுகிறது. இவ்விருது ஒவ்வொரு வருடமும் மார்ச் மாதம் நடைபெறும் விழாவின்போது 5000 டாலர் ஊக்கத்தொகையும், சான்றிதழும் வழங்கப்படுகிறது.

## மேற்கோள்கள்

பகுப்பு:இயற்பியல் விருதுகள்
முனை திசைவேகம்

**முனை திசைவேகம்** (*muzzle velocity*) என்பது துப்பாக்கி முனையிலிருந்து தோட்டா வெளியேறும் நொடியில் தோட்டாவில் இருக்கும் திசைவேகம் ஆகும். கறுப்புத் தூள் கைத்துமுக்கிகளில் இந்த திசைவேகம் 120 மீ/செக் (390&nbsp;அடி/செ) முதல் 370 மீ/செக் (1,200&nbsp;அடி/செக்) வரை இருக்கும்.

## மேற்கோள்கள்

பகுப்பு:போர்த்தளவாடங்கள்
பகுப்பு:எறியியல்
வினோத் குமார் பின்னி

**வினோத் குமார் பின்னி** (*Vinod Kumar Binny*)(பிறப்பு 1973) என்பவர் இந்திய அரசியல்வாதியும் தில்லி மேனாள் சட்டமன்ற உறுப்பினரும் ஆவார். இவர் தில்லியில் உள்ள இலட்சுமி நகர் சட்டமன்றத் தொகுதி சட்டமன்ற உறுப்பினராக இருந்துள்ளார்.

இவர் 2013 முதல் 2014 வரை ஆம் ஆத்மி கட்சியின் உறுப்பினராக இருந்தார். பின்னர் 2015ல் பாரதிய ஜனதா கட்சியில் (பாஜக) சேர்ந்தார்.

## அரசியல்
2013ஆம் ஆண்டு ஆம் ஆத்மி கட்சியில் சேருவதற்கு முன்பு, இவர் இரண்டு முறை சுயேச்சை வேட்பாளராகத் தேர்தலில் போட்டியிட்டு இரண்டு முறையும் வெற்றி பெற்றார். 2013ஆம் ஆண்டு நடைபெற்ற தில்லி தேர்தலின் போது, ​​லட்சுமி நகர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் இந்தியத் தேசிய காங்கிரசின் அசோக் குமார் வாலியாவை சுமார் 8,000 வாக்குகள் வித்தியாசத்தில் தோற்கடித்தார். திசம்பர் 2013-ல், ஆம் ஆத்மி கட்சி தனது உறுப்பினர்களை அமைச்சரவைக்கு தீர்மானித்த கூட்டத்திலிருந்து இவர் வெளிநடப்பு செய்தார், ஆனால் நெருக்கடியை அதிகரிப்பதற்காகப் பேசப்பட்டதாகக் கூறப்படுகிறது. சனவரி 2014-ல், பின்னி, ஆம் ஆத்மி கட்சி தில்லி மக்களுக்குத் துரோகம் செய்வதாகவும், கொள்கைகளிலிருந்து விலகுவதாகவும் குற்றம் சாட்டினார்.
26 சனவரி 2014 அன்று, இவர் ஆம் ஆத்மி கட்சியிலிருந்து ஒரு ஒழுங்கு நடவடிக்கையின் மூலம் வெளியேற்றப்பட்டார். இவருடைய கட்சியின் முதன்மை உறுப்பினர் பதவி பறிக்கப்பட்டது. இவர் தனது சட்டமன்ற உறுப்பினர் உரிமைகளைப் பாதுகாக்கக் கோரியும், சுயேச்சை சட்டமன்ற உறுப்பினராகத் தொடர்வதற்காகவும் தில்லி உயர் நீதிமன்றத்தை நாடினார்.

2015 தில்லி சட்டப் பேரவைத் தேர்தலுக்கு முன்பு, இவர் 18 சனவரி 2015 அன்று பாஜகவில் இணைந்து பட்பர்கஞ்சி தேர்தலில் போட்டியிட்டார். இத்தேர்தலில் ஆம் ஆத்மி கட்சியின் முன்னாள் சகாவான மணீஷ் சிசோடியாவிடம் 28,761 வாக்குகள் வித்தியாசத்தில் தோல்வியடைந்தார்.

## மேற்கோள்கள்

பகுப்பு:1973 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:தில்லி சட்டமன்ற உறுப்பினர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
முன்கை

வலது|thumb|350x350px|வெவ்வேறு பணிகளை செய்வதற்காக மாறுபடும் பாலூட்டிகளின் முன்கைகள்
**முன்கை** என்பது நிலவாழ் முதுகெலும்புடைய விலங்குகளின் முன்புறமுள்ள கை ஆகும். அனைத்து முதுகெலும்பு விலங்குகளிலும் முன்னங்கைகள் ஒரே மாதிரியான சீர்மை வரிசையில் பரிணமிக்கப்பட்டவை.

## மேற்கோள்கள்

பகுப்பு:விலங்கின உடற்கூற்றியல்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கசுகுட்டா கலிபோர்னிகா

**கசுகுட்டா கலிபோர்னிக்கா** (*Cuscuta californica*) சாப்பரல் டாடர் மற்றும் கலிபோர்னியா டாடர் என்ற பொதுவான பெயர்களால் அறியப்படும் இது தூத்துமக் கொத்தான் இனமாகும். இது ஒரு வருடாந்திர ஒட்டுண்ணி தாவரமாகும். இது அதன் வாழ்விடத்தில் மற்ற இனங்கள் முழுவதும் பரவியிருக்கும் ஸ்பாகெட்டி அல்லது கயிறுகளின் மெல்லிய இழைகளை ஒத்திருக்கும். இந்த இனத்தின் முதிர்ந்த தாவரமானது அதன் அனைத்து உணவு மற்றும் நீர் தேவைகளை உணவளிக்கும் தாவரத்திலிருந்து பூர்த்தி செய்கிறது. ஆனால் அவை அரிதாகவே தனக்கு உணவளிக்கும் தாவரத்தைக் கொல்கின்றன. இது மேற்கு அமெரிக்கா மற்றும் மெக்சிக்கோவில் உள்ள பாகா கலிபோர்னியாவை பூர்வீகமாகக் கொண்டது.

## விளக்கம்

**கலிபோர்னிகா** என்பது ஒரு ஒட்டுண்ணி கொடியாகும். இது மற்ற தாவரங்களின் மீதேறி அவற்றிலிருந்து நேரடியாக உறிஞ்சும் உறுப்பு வழியாக ஊட்டச்சத்தை எடுக்கிறது. டாடர் மஞ்சள்-ஆரஞ்சு நிற வைக்கோல் குவியலை தனக்கு உணவளிக்கும் செடியைச் சுற்றி இறுக்கமாகச் சுற்றியதை ஒத்திருக்கிறது. இது பெரும்பாலும் தண்டு; இலைகள் தண்டு மேற்பரப்பில் செதில்களாக குறைக்கப்படுகின்றன. ஏனெனில் அவை ஒளிச்சேர்க்கைக்கு தேவைப்படாது. தனக்கு உணவளிக்கும் செடியிடமிருந்து ஊட்டச்சத்துக்களைப் பெறுகிறது.இது சுமார் 3 மில்லிமீட்டர் அகலமான சிறிய வெள்ளை பூக்கள் மற்றும் சிறியதாக இருக்கும் பழங்களைக் கொண்டுள்ளது.

## வாழ்விடம்
இது புல்வெளி மற்றும் சாப்பல் ஆலை சமூகங்களின் உறுப்பினராக உள்ளது, மேலும் களைப்பு, பகுதியளவு வளர்ந்த பகுதிகளில் காணலாம். பெரும்பாலான மற்ற சொட்டுத்தொட்டிகளைப் போலவே, இந்த இனங்கள் பல இடங்களில் ஒரு கெட்ட களை என்று கருதப்படுகிறது.

## மேற்கோள்கள்

## வெளி இணைப்புகள்
*
*Jepson Manual Treatment
*Photo gallery

பகுப்பு:ஒட்டுண்ணித் தாவரங்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
சூல்வித்தடி

**சூல்வித்தடி** (ஆங்கிலம்:Chalaza) பறவை, ஊர்வனவற்றின் முட்டையில் காணப்படுகின்ற ஓர் அமைப்பு. இது கருவுணவு அல்லது மூலவுருபையகத்தை பெரிய அமைப்புகளுடன் இணைக்க அல்லது நிலைநிறுத்த உதவுகிறது.

## விலங்குகளில்

பெரும்பாலான பறவைகளின் முட்டைகளில் (ஊர்வனவை அல்லாத),) *சூல்வித்தடி* என்பது வெள்ளை நிறத்தின் மையத்தில் (அல்புமின்) மஞ்சள் கருவை இடைநிறுத்தும் திசுக்களின் இரண்டு சுழல் பட்டைகள் ஆகும். மஞ்சள் கருவை சரியான இடத்தில் வைத்திருப்பதே சூல்வித்தடி செயல்பாடு ஆகும். சமையலில் சில வேலைகளில் உணவில் ஒரு சீரான அமைப்பை உறுதி செய்வதற்காக *சூல்வித்தடி* அகற்றப்படும்.

## தாவரங்களில்
தாவர சூல்களில், சூல்வித்தடி சூலுறைகளிலுள்ள நுண்டுழை திறப்புக்கு எதிரே அமைந்துள்ளது. இது விதையுறைகளும் மூலவுருப்பையகமும் இணையும் இடத்தில் காணப்படும் திசுவாகும். தாவரத்திலிருந்து ஊட்டசத்துக்கள் சூல்காம்பு, சூல் வெளியுறை மற்றும் சூலடி வழியாக நியூசெல்லஸ்-க்கு செல்கிறது. ஒரு பூக்கும் தாவரத்தில் சூலக வளர்ச்சியின் போது சூல்வித்தடிப்பகுதியிலுள்ள மூன்று செல்கள் ஆன்றிபோடலாக (antipodal) ஆக மாறுகிறது.

### சூலடி – கருவூறு
பெரும்பாலான பூக்கும் தாவரங்களில் கருவுறுதலின் போது மகரந்தகுழல் நுண்டுழை சூலுறையில் உள்ள நுண்டுழைத் திறப்பு வழியாக சூலினுள் நுழைகிறது. (புரைவழி – கருவூறு) சூல்வித்தடி - கருவுறுவில் மகரந்த குழாய் நுண்டுளைக்கு மாறாக சூல்வித்தடி வழியாக ஊடுருவுகிறது. சூல்வித்தடி – கருவூறு முதலில் ஓரில்ல தாவர(ம்) சிற்றினங்களுள்ள கேசியோரைனேசி குடும்பத்திலும்; பின்னர் மற்ற தாவரங்களிலும் கண்டறியப்பட்டது. எடுத்துக்காட்டாக பிஸ்த்தா மற்றும் வாதுமை.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:விலங்கின உடற்கூற்றியல்
பகுப்பு:கருவுறுதல்
ஊராட்சி ஒன்றிய நடுநிலைப் பள்ளி, குறவன்குளம்

thumb|குறவன்குளம் பள்ளியின் வெளிப்புறத் தோற்றம்

**ஊராட்சி  ஒன்றிய நடுநிலைப்பள்ளி, குறவன்குளம் ** (P.U.M.S Kuravankulam) இந்தியாவின் தமிழ்நாடு மாநிலம் மதுரை மாவட்டத்தில் அலங்காநல்லூர் ஊராட்சி ஒன்றியத்தின் எல்லைக்குட்பட்ட அலங்காநல்லூர் பேரூராட்சியின்  13 ஆவது வாா்டில் அமைந்துள்ளது. கடந்த 2015-16 ஆம் கல்வியாண்டில் இப்பள்ளிக்கு சிறந்த பள்ளிக்கான விருது கிடைத்தது.

### பள்ளியின் வரலாறு
thumb|குறவன்குளம் பள்ளியின் வகுப்பறை

இப்பள்ளி 1957 ஆம் ஆண்டு மரத்தடியில் தொடங்கப்பட்டது. பின் இரண்டு ஆண்டுகளுக்குப் பின் அரசால் ஓட்டுக்கட்டிடம் கட்டப்பட்டு ஒன்று முதல் ஐந்து வகுப்புகள் நடத்தப்பட்டன. 2008 ஆம் ஆண்டு இப்பள்ளி நடுநிலைப்பள்ளியாகத் தரம் உயா்த்தப்பட்டது. 2017 ஆம் ஆண்டில் வைரவிழா கொண்டாட்டங்கள் நடைபெற்றன.

### பள்ளியின் நிா்வாகம்
பள்ளி தமிழ்நாடு தொடக்கக் கல்வித் துறையின் கீழ்  அலங்காநல்லுாா் உதவி தொடக்கக் கல்வி அலுவலரால் நிர்வகிக்கப்படுகிறது.  அனைவருக்கும் கல்வி இயக்க வழிகாட்டுதலும் இப்பள்ளிக்கு முழுமையாகக் கிடைக்கிறது.

### பள்ளியின் வசதிகள்
பள்ளியில் 4 கெட்டிக் கட்டடங்களும் ஒரு ஓட்டுக்கட்டடமும் போதுமான காற்றோற்றமான வசதிகளுடன் உள்ளன. நன்கு பராமாிக்கப்பட்ட குடிநீா் வசதி மற்றும் கழிப்பறை வசதிகள் உள்ளன. ஒவ்வொரு வகுப்புக்கும் தனித்தனி அறை உண்டு.  6 கணினிகள் கொண்ட கணினி வகுப்பறை உள்ளது. பள்ளிக்கு அருகே உள்ள பொது மந்தை விளையாட்டிடமாகப் பயன்படுகிறது.

### சிறப்புகள்
thumb|மாணவா் சோ்க்கை விழிப்புணா்வு பேரணி

பள்ளியில் ஆசிரியா்கள் மற்றும் பசுமைப்படை மாணவா்களால் மலா் தோட்டம் உருவாக்கப்பட்டு பராமாிக்கப்படுகிறது. பள்ளியின் சுற்றுச் சுவா் மாணவா்களைக் கவரும் வகையில் அமைந்துள்ளது. தேவைப்படும் காலங்களில் விழிப்புணா்வுப் பேரணிகள் சிறப்புற நடத்தப்படுகின்றன.

### கற்பித்தல் பணி
அனைத்துவகைப் பாடங்களுடன்க கராத்தே, ஓவியம், யோகா மற்றும் நடனம் கற்றுக் கொடுக்கப்படுகிறது.160  மாணவா்கள் 8 ஆசிரியா்களின் வழிகாட்டுதலில் கல்வி பயில்கின்றனா்.

### மேற்கோள்கள்


பகுப்பு:மதுரை மாவட்டத்திலுள்ள அரசுப் பள்ளிகள்
பகுப்பு:தமிழ்நாட்டிலுள்ள ஊராட்சி ஒன்றியப் பள்ளிகள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
எஸ். கே. பாலகிருஷ்ணன்

**எஸ். கே. பாலகிருஷ்ணன்** (*S. K. Balakrishnan*) (26 சூலை 1935 – 16 மே 2002) என்பவர் தமிழ்நாட்டு அரசியல்வாதியும் முன்னாள் மதுரை மாநகராட்சி தந்தையும் ஆவார். இவர் 1980 முதல் 1982 வரை மாநகராட்சி தந்தைப் பதவியிலிருந்துள்ளார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் ஆவார்.

## மேற்கோள்கள்


பகுப்பு:1935 பிறப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சௌராட்டிர நபர்கள்
பகுப்பு:மதுரை மேயர்கள்
பகுப்பு:மதுரை அரசியல்வாதிகள்
பகுப்பு:2001 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
அதிரியான் கௌசானல் அடிகளார்

ஐரோப்பியக் கண்டத்திலுள்ள பிரான்சு நாட்டில் பிறந்து கிறித்தவ மத மறையைப் பரப்ப இந்தியாவின் தமிழ்நாட்டிற்கு வந்து தமிழுக்காகவும், சமூக நீதிக்காகவும், தலித் மக்களுக்காகவும் தன்னை அர்ப்பணித்தவர்களுள்அருட்தந்தை அதிரியான் கெளசானல் அடிகளாரும் ஒருவராவார்.

## பிறப்பு
பிரான்சு தேசத்தில் ரோடஸ் மறைமாவட்டத்தில் 1850 ஆம் ஆண்டு பிறந்த இவர். சேசு சபை குருவாக பணியாற்ற 1888 ஆம் ஆண்டு தமிழக மண்ணிற்கு வந்தார். தூத்துக்குடியில் 1890 ஆம் ஆண்டு மறைமாவட்ட ஆயராக பொறுப்பேற்ற அதிரியான் கெளசானல் அடிகளார், வடக்கன்குளம், கள்ளிகுளம் போன்ற பகுதிகளில் மத பரப்புரையோடு, கல்வி, சமூக முன்னேற்றத்திற்காகவும் ஒடுக்கப்பட்ட மக்களுக்கு தேவையான பாதுகாப்பு ஏற்பாடுகளைச் செய்துள்ளார். அந்த காலகட்டத்தில் நிகழ்த்தப்பட்ட சாதிய ரீதியான ஏற்றத்தாழ்வை அகற்றி, சமத்துவ நிலை தொடர தொடர்ச்சியாக பாடுபட்டுள்ளார். 
## சமூக செயற்பாடுகள்
திருநெல்வேலி மாவட்டத்தில் உள்ள பெரிய குன்றுகளால் சூழப்பட்டுள்ள இருதயகுளம் என்ற கிராமம். முன்னதாக உச்சங்குளம் (உச்சன்குளம் என்றால் “பெரிய மனிதனின் குளம்” என்பது பொருள்) என்று அழைக்கப்பட்டது.  அப்பகுதியில் கெளசானல் அடிகளார்களால் திரு இருதய சகோதரர் சபையை ஏற்படுத்தியதன் காரணமாக உச்சங்குளம் என்ற பகுதி இருதயகுளமாக மாற்றப்பட்டுள்ளது. 

கிறிஸ்தவ ஆன்மீகத்தை அதன் சரியான பொருளில் நடைமுறைப்படுத்திய அதிரியன் கௌசானல் அடிகளார், 1910 ஆம் ஆண்டுவாக்கில் கள்ளிகுளத்திலும் பங்குத் தந்தையாகப் பணியாற்றியுள்ளார். தற்போதும் கள்ளிகுளத்தில், கௌசானல் அடிகளார் பெயரில் ஒரு மருத்துவமனை நடத்தப்பட்டு வருகிறது. மேலும் அவரது பெயரால் தொடங்கப்பட்ட கல்லூரியைத் தொடர்ந்து நடத்தும் அளவிற்கு அவ்வூர் மக்களின் நிதி நிலைமை இடமளிக்கவில்லை.  அதனால், கல்லூரி திருநெல்வேலி தட்சண மாற நாடார் சங்கத்திடம் ஒப்படைக்கப் பட்டது. அதுவரை அக்கல்லுரிக்காக திரட்டியிருந்த பணம், நிலம், கட்டடம் அனைத்தும், அச்சங்கத்திற்கு, ஊர் மக்களால் நன்கொடையாக வழங்கப் பட்டது. இன்று, திருநெல்வேலி தட்சண மாற நாடார் சங்க கல்லூரி (TDMNS) என்ற பெயரில் இயங்கிக் கொண்டிருக்கிறது. 
வடக்கன்குளம் தேவாலயத்தின் வெள்ளாளர், நாடார் சமூக மக்களிடையே இருந்த தீண்டாமைச் சுவரை இடித்ததில் கௌசானல் அடிகளின் பங்கு அளப்பரியதாகும். இவரால் “இயேசுவின் திரு.இருதய சகோதரர் சபை” என்ற பெயரில் ஒரு துறவறசபையும் அமைக்கப்பட்டுள்ளது.

## இறப்பு
1930 ஆம் ஆண்டு கௌசானல் அடிகளார் மரணித்துள்ளார்.

## மேற்கோள்கள்

பகுப்பு:இந்திய ஆயர்கள்
ஊராட்சி ஒன்றிய தொடக்கப் பள்ளி, கிளிக்குடி

**கிளிக்குடி ஊராட்சி ஒன்றிய தொடக்கப்பள்ளி** இந்தியாவின் தமிழ்நாட்டில், புதுக்கோட்டை மாவட்டம், அன்னவாசல் ஒன்றியம் கிளிக்குடி ஊராட்சியில் அமைந்துள்ளது. இப்பள்ளியானது இரண்டு ஆசிரியர்களோடு செயல்பட்டு வருகிறது.

## நிர்வாகம்
இப்பள்ளியானது  அன்னவாசல் ஒன்றிய கூடுதல் உதவி தொடக்கக் கல்வி அலுவரின் நிர்வாகத்தின் கீழ் செயல்பட்டு வருகிறது.

## சிறப்புகள்
ஒன்று முதல் ஐந்து வகுப்புகள் கொண்ட இரண்டு வகுப்பறைக் கட்டிடத்தில், இயற்கை எழில்சூழ்ந்த நிலையில் அமைந்துள்ளது.

## கற்றல் கற்பித்தல் முறைகள்
எளிய படைப்பாற்றல் முறைகளைப் பயன்படுத்தி கற்றல் கற்பித்தல் நடைபெறுகிறது.

பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
ரவி ராணா

**ரவி கங்காதர் ராணா** (*Ravi Gangadhar Rana*) மூன்று முறை சுயேச்சையாகத் தேர்ந்தெடுக்கப்பட்ட இந்திய அரசியல்வாதியாவார். தற்போது மகாராட்டிர சட்டமன்றத்தின் 13-ஆவது சட்டமன்றத்தில் விதர்பா பிராந்தியத்தின் அமராவதி மாவட்டத்தில் உள்ள பத்னேரா (விதான் சபா தொகுதி) யை தற்போது பிரதிநிதித்துவப்படுத்துகிறார்.

## வாழ்க்கை
அமராவதியின் சங்கர்நகரைச் சேர்ந்த கங்காதர் நாராயண் ராணாவுக்குப் மகனாகப் பிறந்தார். அமராவதி வாரியப் பள்ளியில் 1996 இல் தனது 10  மற்றும் 1998 இல் மேல் நிலையைக் கல்வியை முடித்தார். அமராவதி கல்லூரியில் 2000 ஆம் ஆண்டு இளங்கலை வணிகவியல் பட்டம் பெற்றார்.

முன்னாள் தெலுங்கு நடிகை நவ்நீத் கௌர் என்பவரை மணந்தார். நவநீத் பின்னர் தேர்தலில் வெற்றி பெற்று நாடாளுமன்ற உறுப்பினரானார்.

## அரசியல்
2019 ஆம் ஆண்டு மகாராஷ்டிர சட்டமன்றத் தேர்தலில் சிவசேனா வேட்பாளர் பிரிதி சஞ்சய் பந்தை 15541 வாக்குகள் வித்தியாசத்தில் தோற்கடித்து தொடர்ந்து மூன்றாவது முறையாக உறுப்பினர் ஆனார். அதன்பிறகு, பாரதிய ஜனதா கட்சிக்கு நிபந்தனையற்ற ஆதரவளித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஜூலியனின் கோல்டன் கார்ப்

**ஜூலியனின் தங்கக் கெண்டை** அல்லது **ஜூலியனின் கோல்டன் கார்ப்** (Jullien's golden carp, (*புரோபார்பஸ் ஜுல்லியேனி*, *Probarbus jullieni*) என்பது தென்கிழக்கு ஆசிய ஆற்றுப் படுகைகளில் காணப்படும் அக்டினோட்டெரிகீயை (கீற்றுத்-துடுப்பு மீன்) வகுப்பிலுள்ள சைப்ரினிடே குடும்பத்தைச் சேர்ந்த மிகவும் அருகிய நிலையிலுள்ளதாக வகைப்படுத்தப்பட்டுள்ள ஒரு நன்னீர் மீன் இனமாகும். இதன் எண்ணிக்கை பாரிய வேளாண்மை மற்றும் நீர்மின்சாரத்திற்காக அணைகள் கட்டுதல் போன்ற பல்வேறு பொருளியல் நடவடிக்கைகளால் குறைந்து வருகிறது.

பிரெஞ்சுத் தொல்லுயிரியலாளரும், மீனியலாளரும் ஊர்வனவியலாளருமான ஆண்ரி எமீல் சோவாஜ் இதற்கு ஜூலியனின் கோல்டன் கார்ப் எனப் பெயரிட்டார். இந்த மீனினத்துக்குப் பரவலாக வழங்கப்படும் வேறு பெயர் ஏழு-கோடுகளுள்ள கொடுக்கு ஆகும். இது மலாய் மொழியில் கார்பில்லா இகான் டெமோலே என்றும் தாய் மொழியில் பிலா இசோக், பிலா சோயுக் (புலி மீன்) என்றும் அறியப்படுகிறது.

## விவரிப்பு
### அடையாளம்
இந்த மீனினம், அதன் பக்கவாட்டுக் கோட்டுக்கு மேலே ஐந்து நீளமான கோடுகளைக் கொண்டுள்ளது. தம் சுற்றப்புறத்தை அறிந்துகொள்ள இவற்றின் வாயருகில், மேற்தாடை உணர் இழைகளைத் தொடுவுணர்விகளாகக் கொண்டிருக்கின்றன. நகர்வுக்காக இவை ஒரு முதுகுத் துடுப்பையும் ஒன்பது கிளைக் கீற்றுகளையும் ஐந்து குதக்கீற்றுக்களையும் கொண்டுள்ளன. ஏறத்தாழ எழுபது (70) கிலோ வரை எடையுள்ள இந்த மீன்கள் 165 செ.மீ நீளம் வரை வளரக்கூடியவை, ஐம்பது  (50) ஆண்டு காலம் வரை வாழக்கூடியவை.

### இயல்புகள்
பெரும்பாலான பிற ஆற்று மீன்களைப் போலவே இவற்றின் வாழ்க்கைச் சுழற்சியும் பருவ மழையைச் சார்ந்துள்ளது. இவை பருவமழையின் அடிப்படையில் ஆண்டு முழுவதும் வெவ்வேறு பகுதிகளில் வாழ்கின்றன.

நன்னீர் ஓட்டுமீன்களையும் இறால்களையும் நீர்த் தாவரங்களையும் உணவாகக் கொள்கின்றன. உணவு செழிப்பாகக் கிடைக்கும் மழைக்காலங்களில் அதிக அளவிலும், அரிதாகக் கிடைக்கும் வறண்ட காலங்களில் குறைவாகவும் உட்கொள்கின்றன.

புலம்பெயர்வு மீன்களான இவற்றின் இடப்பெயர்வு இனப்பெருக்க காலத்தை மையமாகக் கொண்டது. நீர் வேளாண்மை மற்றும் நீர் ஆற்றல் வளர்ச்சிச் செயல்பாடுகள் இவற்றின் இடப்பெயர்வு முறையைக் குலைத்து, இவை அருகிய இனமாகக் காரணிகளாயின.

### வாழ்விடம்

வரலாற்றின் படி, இந்த மீனினம் தென்கிழக்கு ஆசியாவின் மேக்கொங் ஆறு, ஐராவதி ஆறு, சாவோ பிரயா ஆறு, மேக்குலௌங் ஆறு, பகாங் ஆறு, பேராக் ஆறுகளின் படுகைகளில், குறிப்பாக தாய்லாந்து, லாவோஸ், கம்போடியா, வியட்நாம், மியான்மர் மற்றும் மலேசியா நாடுகளில் காணப்படுகின்றது. இக்காலத்தில் இது மேகாங் ஆற்றுப் படுகையில் பெருமளவில் காணப்படுகிறது, பகாங் மற்றும் பேராக்கின் படுகைகளில் சிறிய அளவில் உள்ளன. இந்த ஆற்றுப்படுகைகளில், இவை வேகமான தெளிவான நீரோடைகளில் காணப்படுகின்றன. மழைக்காலத்தில் இவை ஆழமான நீரிலும், அவற்றின் முட்டையிடும் காலமான வறண்ட காலத்தில் ஆழமற்ற நீரிலும் வாழ்கின்றன.

## சான்றுகள்

பகுப்பு:மீன்கள்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
நீளுமை

thumb| AlMgSi  உலோகக்கலவையின் வளைக்கும் திறன் சோதனை
thumb|வார்ம்பிரும்பின் குறைந்த தகடாக்கும்  பண்பு

பருப்பொருள் பற்றிய அறிவியலில், **நீளுமை** (*Ductility*) அல்லது **கம்பியாக  நீட்டக்கூடிய பண்பு** என்பது, ஒரு திடப்பொருளுக்குரிய திறனாகும். இது பொதுவாக பொருளை கம்பியாக நீட்டக்கூடிய திறனைப் பற்றியது.**தகடாகுமை** (*Malleability*) இதே போன்ற ஒரு பண்பாகும். ஒரு பொருளுக்கு அழுத்தம் கொடுக்கும் பொழுது இது நிகழும். இது பொதுவாக அடித்தல் அல்லது உருட்டுதலால் நிகழும். இந்த இரண்டும் இயந்திரவியல் பண்புகள் ஆகும். இது பொதுவாக வெப்பம் மற்றும் அழுத்தத்தைச் சார்ந்தது. கம்பியாக நீட்டக்கூடிய பண்பும் தகடாக்குமை இரண்டும் ஒன்றல்ல. தங்கத்திற்கு கம்பியாக நீட்டக்கூடிய பண்பு, தகடாக்குமை பண்பு ஆகிய இரண்டுமே அதிகம். காரீயத்திற்கு கம்பியாக நீட்டக்கூடிய பண்பு அதிகம் தகடாக்குமை குறைவு. நீளுமைப் பண்பை அதிகமாகப் பெற்ற சில உலோகங்களாக தங்கம் மற்றும் தாமிரம் இருக்கின்றன. இருப்பினும், அனைத்து உலோகங்களும் நீளுமைப் பண்பில் தோல்வியடைவதில்லை. வார்ப்பிரும்பு போன்ற சில உலோகங்கள் நொறுங்கும் தன்மையைப் பெற்றுள்ளன.

## பருப்பொருள் அறிவியல்
thumb|தங்கத்திற்கு
கம்பியாக நீட்டக்கூடிய பண்பு மிக அதிகம்
கம்பியாக இழுத்து நீட்டக்கூடிய பண்பு குறிப்பாக உலோக வேலைகளில் மிக முக்கியமானது.

## மேற்கோள்கள்

பகுப்பு:தொடர்ம விசையியல்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
ஏ. நாகப்பச் செட்டியார்

**ஏ. நாகப்பச் செட்டியார்** *(A. Nagappa Chettiar)* ஓர் இந்திய தொழிலதிபராகவும், இந்திய தோல் தொழில் முன்னோடிகளில் ஒருவராகவும் இருந்தார். இந்தியாவின் தமிழ்நாடு மாநிலத்தில் இருக்கும் புதுக்கோட்டை மாவட்டம் மேலசிவபுரியில் 1915 ஆம் ஆண்டு ஆகத்து மாதம் 6 ஆம் நாளில் நாகப்பச் செட்டியார் பிறந்தார். இவர் ஈடுபட்ட தோல் வியாபாரம் இந்தியாவிலும் வெளிநாட்டிலும் ஒரு பெரிய வணிகக் குழுமமாக வளர்ந்தது. வெளிநாட்டு தோல் ஏற்றுமதியில் ஈடுபட்ட இந்தியாவிலிருந்த இடைத்தரகர்களை நீக்குவதற்கு இவரது முயற்சிகள் பெரிதும் உதவின. பாதியாக இறுதி செய்யப்பட்ட தோல் பொருட்களை ஏற்றுமதி செய்வதை  பிரதானமாக கருதியக் காலத்தில், முழுமையாக இறுதி செய்த தோல்பொருட்களை ஏற்றுமதி செய்யவேண்டும் என்ற கருத்துமுறையில் நாகப்பச் செட்டியார் முன்னோடியாக விளங்கினார்.

மத்திய தோல் ஆராய்ச்சி நிறுவனத்தின் ஆதரவுடன் இவர் முன்நின்று ஏற்பாடு செய்த வருடாந்தர தோல் கண்காட்சி ஆசியாவிலேயே மிகப்பெரிய தோல் பொருட்கள் கண்காட்சியாக வளர்ச்சியடைந்தது. இந்தியாவின் தோல் ஏற்றுமதி மேம்பாட்டு கவுன்சிலின் நிறுவன உறுப்பினர்களில் ஒருவராகவும் நாகப்பச் செட்டியார் இருந்தார். சமுதாயத்திற்கு இவர் ஆற்றிய தொண்டுகளை கௌரவிக்கும் பொருட்டு, இந்திய அரசாங்கம் 1967 ஆம் ஆண்டு நான்காவது மிக உயரிய விருதான பத்மசிறீ விருதை வழங்கியது. 1982 ஆம் ஆண்டு மார்ச்சு மாதம் 13 ஆம் நாள் நாகப்பச் செட்டியார் இயற்கை எய்தினார்.

## மேலும் காண்க
*மத்திய தோல் ஆராய்ச்சி நிறுவனம்

## மேற்கோள்கள்

பகுப்பு:1915 பிறப்புகள்
பகுப்பு:1982 இறப்புகள்
பகுப்பு:புதுக்கோட்டை மாவட்ட மக்கள்
பகுப்பு:பத்மசிறீ விருது பெற்ற தமிழர்கள்
பகுப்பு:இந்தியத் தொழிலதிபர்கள்
யூனியா

**<span lang="En" dir="ltr">யூனியா</span>** (*Junia*) அப்போஸ்தலனாகிய பவுலால் மிகவும் மதிக்கப்பட்ட மற்றும் பாராட்டப்பட்ட ஒன்றாம் நூற்றாண்டைச் சார்ந்த கிறிஸ்தவப் பெண் ஆவார். பவுல் யூனியாவை அப்போஸ்தலரக் குறிப்பிடுகிறார். பல புதிய ஏற்பாட்டு அறிஞர்கள், யுனியா ஒரு பெண் என்று ஒருமித்துக் கருதுகின்றனர்.

## மேற்கோள்கள்

பகுப்பு:பவுலின் திருமுகங்களில் வரும் நபர்கள்
ஓசுமோசீன்

**ஓசுமோசீன்** (*Osmocene*) என்பது C10H10Os என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு கரிம ஓசுமியம் சேர்மமாகும். ஒரு மெட்டலோசீன் என்று இதை வகைப்படுத்துகிறார்கள்.

வணிக ரீதியாகவும் ஓசுமோசீன் கிடைக்கிறது. ஒசுமியம் டெட்ராக்சைடுடன் ஐதரோபுரோமிக் அமிலத்தைச் சேர்த்து தொடர்ந்து துத்தநாகத்தையும் சைக்ளோபென்டாடையீனையும் சேர்த்து ஒசுமோசீனைத் தயாரிக்க முடியும் .

## குறிப்புகள்

பகுப்பு:ஓசுமியம் சேர்மங்கள்
கே. என். இலக்குமணன்

**கே. என். இலக்குமணன்** (*K. N. Lakshmanan*, 20, அக்டோபர் 1930 – 2 சூன், 2020), தமிழக அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். கே. என். இலக்குமணன் பாரதிய ஜனதா கட்சியின், தமிழ்நாடு மாநிலத் தலைவராக இருமுறை இருந்தவர். சேலம் நகரத்தைச் சேர்ந்த கே. என். இலக்குமணன், 2001 தமிழ்நாடு சட்டமன்றத் தேர்தலில், பாரதிய ஜனதா கட்சியின் சார்பில் மயிலாப்பூர் சட்டமன்றத் தொகுதியிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர். இராஷ்டிரிய சுயம்சேவாக் சங்கத்தின் தமிழகத் தலைவர்களில் ஒருவரான கே. என். இலக்குமணன், சேலம் நகரத்தில் ஒரு கல்வி நிறுவனத்தை நடத்தி வந்தார். இவர் உடல்நலக் குறைவின் காரணமாக 2020 சூன் இரண்டாம் நாள் சேலத்தில் இறந்தார்.

## மேற்கோள்கள்

## வெளி இணைப்புகள்
*கேரள கவர்னராகும் லட்சுமணன்: தமிழக பா.ஜ.,வில் திடீர் பரபரப்பு

பகுப்பு:சேலம் மாவட்ட மக்கள்
பகுப்பு:பாரதிய ஜனதா கட்சி தமிழ்நாடு மாநிலத் தலைவர்கள்
பகுப்பு:சௌராட்டிர நபர்கள்
பகுப்பு:2020 இறப்புகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
உப்பிலிடுதல் (உணவு)

வலது|thumb|250x250px|கடல் உப்பு சேர்க்கப்பட்டு உணவுகள் பதப்படுத்தப்படுகின்றன.
thumb|ப்ராக் உப்புத்தூள் #1 என்பது உப்பு மற்றும் சோடியம் நைட்ரைட் கலந்த ஒரு கலவை. சதாரண உப்பிலிருந்து இதை வேறுபடுத்த இளஞ்சிவப்பு நிறம் சேர்க்கப்படுகிறது
**உப்பிலிடுதல்** (*salting*) என்பது சமையல் உப்பைப் பயன்படுத்தி உணவுகளைப் பதப்படுத்தி வைக்கும் ஒரு முறை. ஊறுகாய் செய்தல், உப்பு நீரை பயன்படுத்தி பதப்படுத்தல் ஆகிய துறைகளில் இது பயன்படுகிறது. இது உணவைப் பாதுகாக்கும் முறைகளில் பழமையான முறை. மீன்களை உப்பிலிட்டு கருவாடாக மாற்றுதல் மற்றும் இறைச்சி வகைகளை உப்பிலிட்டு பதப்படுத்தி வைக்கும் முறைகள் பழங்காலம் முதலே மக்கள் பயன்படுத்தி வரும் முறைகள். ரன்னர், பீன்ஸ் மற்றும் முட்டைக்கோஸ் போன்ற காய்கறிகளையும் இந்த முறையில் பதப்படுத்தி வைக்கலாம்.

பாக்டீரியா, பூஞ்சை மற்றும் பிற நோய்களை உருவாக்க சாத்தியமுள்ள நுண்ணுயிரிகள் உப்புச்சூழலில் வாழ இயலாது. உப்புச்சூழலில் இவ்வகை நுண்ணுயிரிகள் இறந்து விடும் அல்லது தற்காலிகமாக செயல்படாமல் இருக்கும்.

உப்பிலிடுதல் முரை 19 ஆம் நூற்றாண்டில் கண்டுபிடிக்கப்பட்டது. சாதரணமாக சாம்பல் நிறத்துக்கு மாறும் இறைச்சிகள் உப்பிலிட்டு வைத்தால் சிகப்பு நிறமாக மாறிவிடுகிறது. அந்த கால மக்கள் சிவப்பு நிற உணவை அதிகமாக விரும்பியதால் உப்பிலிடுதல் பிரபலமானது. மேலும் உப்பிலிடுதல் உணவினை ஆரோக்கியமாக வைத்திருப்பதோடு  தவிர்த்து பாக்டீரியா சிதைவிலிருந்தும் பாதுகாக்கப்படுகிறது.

## மத வழக்கம்
யூத மற்றும் முஸ்லீம் உணவு சட்டங்களின் படி விலங்குகளி இறச்சிகளை அவற்றின் இரத்தத்தை முழுமையாக நீக்கிய பின்பே பயன்படுத்த வேண்டும் என்று கூறுகிறது. இரத்தைத்தை நீக்குவதற்கு உப்பு மற்றும் உப்பு நீர் பயன்படுத்தப்படுகிறது.  

## மேலும் வாசிக்க
* குணப்படுத்தும் (உணவு பாதுகாப்பு)
* உணவு பாதுகாப்பு
* உணவு சேமிப்பு
* பட்டியல் உலர்ந்த உணவுகள்

## மேற்கோள்கள்

பகுப்பு:உணவு பதப்படுத்தல்
அரசு மேல்நிலைப் பள்ளி, வெண்ணாவல்குடி

**அரசு மேல்நிலைப்பள்ளி, வெண்ணாவல்குடி** (*Government High Secondary School Vennavalkudi*) இந்தியாவின் தமிழ்நாட்டில் உள்ள புதுக்கோட்டை மாவட்டம், திருவரங்குளம் ஊராட்சி ஒன்றியம், ஆலங்குடி வட்டம், வெண்ணாவல்குடி என்ற கிராமத்தில் அமைந்துள்ளது.

1970 ஆம் ஆண்டு நிறுவப்பட்ட இப்பள்ளி, தமிழ்நாடு அரசு பள்ளிக்கல்வித்துறையின் கீழ் செயல்படுகிறது. இருபாலரும்  பள்ளியில் படிக்கின்றனர். தலைமை ஆசிாியா், ஆசிாியா் ஆசிாியைகள் மற்றும் பெற்றோா் ஆசிாியா் கழகம், சுற்று வட்டார கிராம பொதுமக்கள் ஆகிய அனைவாின் பங்களிப்புடனும் பள்ளி இயங்கி வருகிறது. இப்பள்ளியில் 6 முதல் 10 ஆம் வகுப்பு வரை தமிழ் மற்றும் ஆங்கில வழி கற்றல் முறையிலும், 11 மற்றும் 12் ஆம் வகுப்புகள் தமிழ் வழி கற்றல் முறையிலும் பயிற்றுவிக்கப்படுகின்றன. 

சீருடை, காலனிகள், புத்தகப்பை, பாடநூல்கள், நோட்டுப்புத்தகங்கள், பேருந்து பயண அட்டை, விளையாட்டுப் போட்டிகளில் பங்கேற்பு போன்ற அனைத்து தமிழக அரசின் நலத்திட்டங்களும் இப்பள்ளியில் செயல்படுத்தப்படுகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஏ. பி. சி. வீரபாகு

**ஏ. பி. சி. வீரபாகு** (*A. P. C. Veerabahu*)(பிறப்பு 5 மே, 1915) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். தூத்துக்குடியினைச் சார்ந்த இவர் தூத்துக்குடியில் பள்ளிக் கல்வியினையும் திருநெல்வேலியில் கல்லூரிக் கல்வியினையும் முடித்துள்ளார். தூத்துக்குடியில் உள்ள வ. உ. சிதம்பரம் கல்லூரியினை இவர் நிறுவினார். இவர் 1957 மற்றும் 1962ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் தூத்துக்குடி மாவட்டம் திருவைகுண்டம் சட்டமன்றத் தொகுதியிலிருந்து இந்திய தேசிய காங்கிரசு கட்சியின் வேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:தூத்துக்குடி மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1915 பிறப்புகள்
ஜோவும் சிறுவனும்

***ஜோவும் சிறுவனும்*** (*Jo and the Boy*) 2015 ஆண்டு ரோஜின் தாமஸ்  இயக்கி வெளிவந்த ஒரு மலையாளப் படம். மஞ்சு வாரியர் மற்றும் மாஸ்டர் சனூம் நடிப்பில் வெளிவந்த படம் அது. 2015 ஆண்டு கேரள மாநிலஅரசின் இரண்டு விருதுகளைப் பெற்ற படம் இது.

## கதை
ஜோன் மேரி ஜோ (மஞ்சு வாரியர்) சிறுவயது முதல் அனிமேஷன் துறையில் ஆர்வமுடையவராக இருந்தார்.அனிமேஷன் படங்களை உருவாக்கி அதன் மூலம் ரசிகர்களிடம் ஆதரவு பெறுவதே அவரது கனவு மற்றும் நோக்கமாக இருந்தது. அனிமேஷன் துறையில் நுழையும் முயற்சியில் ஆரம்பத்தில் பலதடவை தோல்வியையே சந்தித்தாள்.அவள் வீட்டுக்கு அருகே குடியேறிய கிரிஸ் (மாஸ்டர் சனூம்) என்ற சிறுவனின் நடத்தைகளை கூர்ந்து கவனித்து ஏராளமான அசைவுப்பட கதாப்பாத்திரங்களை உருவாக்கினார். அவள் உருவாக்கிய அசைவுப்பட கதாப்பாத்திரங்கள் உலக அளவில் பிரபலமானது. ஆனால் அவர்கள் நட்பில் விரிசல் ஏற்படுகிறது.இவ்வாறு கதை நகருகிறது.

## நடிகர்கள்
* மஞ்சு வாரியார்ப - ஜோன் மேரி ஜோ அல்லது வெறும் ஜோ
* சனூப் சந்தோஷ் - கிரிஷ்
* லாலு அலெக்ஸ் - ஜான் லாரன்ஸ்
* கலாரஞ்சனி - மேரி ஜான்
* சுதீர் கரமன்னா - புலி பங்களா
* பியர்லி மானே- நீத்து
* கிரண் அரவிந்தஷன் - ஜோ நண்பர்
* ரேகா (தென் இந்திய நடிகை)

## பாடல்கள்
இசை வெளியீடு Muzik247

## உரிமைகள்
சேட்டிலைட் உரிமைகள் : சூர்யா டிவி

## முக்கியமான/பார்வையாளர்களை பதில்
இரண்டு விதமான கலவையான விமர்சனம்கிடைத்தது 

## விருதுகள்
; 2015 கேரளா மாநில திரைப்பட விருதுகள்
* சிறந்த நடன விருது - சிறீஜித்
* சிறந்த ஆடை வடிவமைப்பாளர் - நிசார்

## மேற்கோள்கள்

பகுப்பு:2015 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்